Наргизәне район үҙәгенә алып барып ҡуйҙы Ғәзиз, ә үҙе атаһының өйөн рәткә килтерергә тотондо. Ярҙам итеүсе егеттәр ҙә табылды. Береһе-бер күҙенә төртөп һүҙ әйтмәне. Әйтерлекме ни, ауылда булмаған хәл. Артында тетмәһен тетәләрҙер инде. Элекке өйөнә барып әйләнергә, Раузаның күҙенә ҡарарға көсө етмәне Ғәзиздең. Файза еңгәһе аша аҡса ебәрҙе. Бер аҙҙан Наргизәһен барып алды ла йәшәп киттеләр.